**MUNICIPIUL SATU MARE**

**DIRECȚIA DE IMPOZITE ȘI TAXE LOCALE**

**NR. 290976/09.11.2023 conexat cu nr. 30376/27.12.2023**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Impozite și Taxe Locale din cadrul aparatului de specialitate al Primarului Municipiului Satu Mare, formulează următorul

 **RAPORT DE SPECIALITATE**

**la proiectul de hotărâre pentru modificarea** **H****.C.L. Satu Mare nr.** **136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în Municipiul Satu Mare, în anul 2024**

Legea nr. 227/2015 privind Codul fiscal, cu modificările și completările ulterioare, este actul normativ ce reglementează materia fiscală, inclusiv la nivel local.

În Titlul IX din Codul Fiscal, sunt prezentate impozitele și taxele locale așa cum acestea au fost stabilite de către legiuitor.

Având în vedere faptul că salariul minim brut pe țară, (care este utilizat ca limită superioară a veniturilor pentru a care se pot acorda anumite facilități fiscale) se modifică cu o frecvența mare, pentru a nu fi nevoie să actualizăm continuu hotărârea de consiliu care reglementează facilitățile fiscale locale, s-a propus o reformulare a textului astfel încât acesta să indice mereu valoarea actualizată a acestui salariu minim brut pe țară, în locul unuia static care indică o valoare fixă a acestuia și care necesită dese actualizări.

Față de cele expuse mai sus, constatând necesitatea modificării doar în sensul corectării formulării limitelor veniturilor între care se poate beneficia de anumite facilități fiscale din cadrul Hotărârii Consiliului Local Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare, în anul 2024, urmare a solicitării structurii de specialitate, prin prezentul proiect de hotărâre executivul propune modificarea Art.2 din capitolul I „Regulamentul de aplicare a facilităților fiscale de scutire sau reducere la plata impozitului pe clădire și a impozitului pe teren pentru persoanele fizice cu venituri mici, așa cum sunt cuprinse în Anexa 4 la punctul 8 și 16” din Anexa nr.5 la Hotărârea Consiliului Local Satu Mare nr. 136/27.04.2023 sub forma:

*„Persoanele fizice enumerate la art.1 pot beneficia de următoarele facilități fiscale:*

*- scutirea de la plata impozitului pe clădiri și a impozitului pe teren în procent de 100% în cazul unor venituri nete totale pe proprietate mai mici de limita stabilită pentru venitul minim garantat în vigoare la momentul solicitării facilității fiscale. (Venitul minim garantat calculat astfel : ISR “indicatorul social de referință” X 0,283) ;*

*- reducerea cu 50% a impozitului pe clădiri și a impozitului pe teren în cazul unor venituri nete totale pe proprietate situate între venitul minim garantat și salariul minim brut pe țară, ambele în vigoare la momentul solicitării facilității fiscale;*

*Scutirea sau reducerea la plata impozitului pe clădiri și a impozitului pe teren se acordă numai pentru clădirea și terenul aferent situate la adresa de domiciliu a solicitantului.*

*Pentru acordarea facilităților fiscale se iau în calcul veniturile tuturor persoanelor care locuiesc împreună cu solicitantul facilităților fiscale de scutire sau reducere la plata impozitului pe clădiri și a impozitului pe teren.”*

Având în vedere prevederile art. 491 din Codul fiscal prin care se precizează obligativitatea actualizării nivelurilor stabilite pentru impozitul asupra mijloacelor de transport în cazul acelora care au sarcina maximă autorizată mai mare de 12 tone cu rata de schimb a monedei euro în vigoare în prima zi lucrătoare a lunii octombrie a fiecărui an, publicată în Jurnalul Uniunii Europene și care la data de 01.10.2023 este de 4,9748 RON/EUR, niveluri minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri,

Ținând cont că nivelurile stabilite prin Hotărârea Consiliului Local Satu Mare nr. 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare, în anul 2024, pentru acest impozit nu sunt inferioare limitei minime actualizată cu rata de schimb a monedei euro, nu se impune modificarea nivelurilor stabilite prin hotărârea de consiliu menționată anterior.

Văzând și prevederile art. 7 alin.(1), alin. (2) din Legea nr. 52/2003 privind transparența decizională în administrația publică, republicată, cu modificările și completările ulterioare potrivit cărora ”.... În cadrul procedurilor de elaborare a proiectelor de acte normative autoritatea administrației publice are obligația să publice un anunț referitor la această acțiune în site-ul propriu, să-l afișeze la sediul propriu, într-un spațiu accesibil publicului, și să-l transmită către mass-media centrală sau locală, după caz...... Anunțul referitor la elaborarea unui proiect de act normativ va fi adus la cunoștința publicului, în condițiile alin. (1), cu cel puțin 30 de zile lucrătoare înainte de supunerea spre avizare de către autoritățile publice. Anunțul va cuprinde: data afișării, o notă de fundamentare, o expunere de motive, un referat de aprobare privind necesitatea adoptării actului normativ propus, un studiu de impact și/sau de fezabilitate, după caz, textul complet al proiectului actului respectiv, precum și termenul-limită, locul și modalitatea în care cei interesați pot trimite în scris propuneri, sugestii, opinii cu valoare de recomandare privind proiectul de act normativ…..”,

Având în vedere Anunțul privind organizarea dezbaterii publice și referatul nr.72654/13.12.2023 ale Serviciului Relații Publice întocmite în conformitate cu prevederile art. 7 alin.(1) alin.(2) din Legea nr. 52/2003 privind transparența decizională în administrația publică, republicată, cu modificările și completările ulterioare, din care rezultă că nu au fost transmise propuneri, opinii sau sugestii, în termenul prevăzut de lege,

Față de cele expuse mai sus, raportat și la prevederile O.U.G nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții privind dezvoltarea economico-socială a municipiului și aprobă în condițiile legii impozitele și taxele locale,

Analizând toate prevederile sale proiectul de hotărâre se înaintează Consiliului Local al Municipiului Satu Mare, cu propunere de aprobare.

**Director executiv**

**ec. Vasile-Claudiu TINCU**

 **Șef Serviciu Impunere Constatare Control**

 **ec. Sorin CRIȘAN**

Mihali Cristian /2 ex